António Guterres

António Manuel de Oliveira Guterres (* 30. apryla 1949 w Santos-o-Velho, Lisabon) je portugalski politikar a wot 1. januara 2017 dźewjaty generalny sekretar Zjednoćenych narodow. 

Guterres bě wot lěta 1976 zapósłanc portugalskeho parlamenta. Wot 1992 do 2002 bě předsyda Socialistiskeje strony w Portugalskej (PS, Partido Socialista), wot 1995 do 2002 premier Portugalskeje a wot 1999 do 2005 prezident Socialistiskeje internacionale. Po tym skutkowaše wot 2005 do 2015 jako Wyši komisar Zjednoćenych narodow za ćěkancow.

António Guterres je katolski a k druhemu razej woženjeny. Wón ma dwě dźěsći z prěnjeho mandźelstwa.

 Wotkaz 

Kategorija:Muž
Kategorija:Rodź. 1949
Kategorija:Portugalski politikar
Kategorija:Zjednoćene narody